Toto je test ľudskosti.
Test na to, aby ste zistili, či ste človek.
Prosím zdvihnite ruku, keď sa na vás niečo vzťahuje.
Sme dohodnutí? Áno?
Tak potom začnime.
Zjedli ste niekedy šušeň
dávno po čase detstva?
(smiech)
Je to v poriadku, tu ste v bezpečí.
Vydali ste niekedy tichý, čudný zvuk,
keď ste si spomenuli na niečo trápne?
Napísali ste už úmyselne malé písmeno
na začiatku SMSky,
aby ste pôsobili smutne alebo sklamane?
(smiech)
Okej.
Ukončili ste niekedy SMSku bodkou
ako náznak agresie? Okej. Bodka.
Zasmiali alebo usmiali ste sa niekedy,
keď vám niekto povedal niečo odporné,
a potom ste strávili zvyšok dňa
uvažovaním nad tým, prečo ste tak reagovali?
Áno.
Zdalo sa vám niekedy, že ste stratili letenku
tisíckrát počas toho, ako ste kráčali
od check-inu k bráne?
Áno.
Obliekli ste si už niekedy nohavice
a až omnoho neskôr si uvedomili,
že máte na stehne ponožku?
(smiech)
Dobre.
Skúšali ste už uhádnuť heslo niekoho iného
toľkokrát, že ste im zablokovali účet?
Mmm.
Mali ste už niekedy hlodavý pocit,
že raz budete odhalený ako podvodník?
Áno, tu ste v bezpečí.
Dúfali ste niekedy, že máte nejakú schopnosť,
ktorú ste zatiaľ neobjavili
a v ktorej prirodzene vynikáte?
Mmm.
Pokazili ste už niečo v skutočnom živote
a potom sa prichytili, ako hľadáte
tlačidlo „späť" v skutočnom živote?
Stalo sa vám už, že ste zapatrošili váš TED odznak
a hneď potom ste si začali predstavovať,
ako by asi vyzerala 3-dňová dovolenka vo Vancouvri?
Žasli ste niekedy nad tým,
ako sa niekto, o kom ste si mysleli, že je taký obyčajný,
zrazu stal takým nádherným?
Čumeli ste už do svojho mobilu,
usmievajúc sa ako idiot, kým ste si s niekým písali?
Napísali ste následne tej osobe vetu:
„Čumím do mobilu
a usmievam sa ako idiot“?
Mali ste niekedy nutkanie
prezrieť si mobil niekoho iného
a potom ste tomuto nutkaniu podľahli?
Mali ste už rozhovor sám so sebou
a náhle ste si uvedomili,
že sa k sebe správate ako debil?
(smiech)
Došla vám už niekedy baterka na mobile
uprostred hádky
a mali ste tak trochu pocit, akoby sa mobil
rozišiel s vami oboma?
Mysleli ste si už niekedy,
že pracovať na probléme medzi vami bolo bezvýsledné,
pretože to má byť jednoduchšie,
alebo by sa to malo stať prirodzene?
Uvedomili ste si už niekedy, že z dlhodobého hľadiska
sa veľmi málo vecí deje prirodzene?
Zobudili ste sa už blažene
a náhle ste boli zaplavení strašnou spomienkou,
že vás opustil niekto blízky?
Stratili ste už niekedy schopnosť predstaviť si budúcnosť
bez osoby,
ktorá už nebola vo vašom živote?
Pozreli ste sa už späť na tú udalosť
so smutným úsmevom jesene
a vedomím, že budúcnosť príde
tak či tak?
Gratulujem.
Dokončili ste test.
Vy všetci ste ľudia.
(potlesk)